Iohannes de Bockenheim
Iohannes de Bockenheim, qui medio saeculo XV floruit, clericus Germanus e dioecesi Wormatiana, coquus meruit coquinae communis iuxta papam Martinum V. Liber praeceptorum culinariorum, titulo Registrum coquinae, composuit. "Johannes de Herberdi de Bocklenahem clericus Wormaciensis ... cocus" et Iohannes Walling "supracocus" ambo die 1 Decembris 1417 in familiam pontificalem accepti sunt. E documento posteriori Iohannem de Bockenheim clientem fuisse liquet Christiani Coband(et) episcopi Osiliensis confessoris futuro papae: eo tempore selectus est, sicut alii Germani, quo Martinus nuper in Concilio Constantiensi papa creatus, Constantiae in urbe etiam morabat. An Iohannes operam dedit Romae in urbe, an Constantiae tantum ubi Martinus annis 1417 et 1418 morabat, incertum est. Manuscripto Parisiensi Registri coquinae sic se nominavit: "Incipit Registrum Coquinae ... per me Johannem Buckehen quondam coquus s. d. m. Martini Quinti".